Број: 26-19-ОС/2

Дана: 25.02.2019. године

## НАРУЧИЛАЦ: КЛИНИЧКИ ЦЕНТАР ВОЈВОДИНЕ,

## Хајдук Вељкова бр.1, Нови Сад, ([www.kcv.rs](http://www.kcv.rs)) објављује

# ПОЗИВ ЗА ПОДНОШЕЊЕ ПОНУДЕ за јавну набавку број 26-19-ОС

**Врста наручиоца:** Здравство; **Врста поступка:** Отворени поступак ради закључења оквирног споразума. Наручилац закључује оквирни споразум са једним понуђачем за сваку партију посебно, на период од једне године; **Врста предмета:** Добра; **Предмет јавне набавке**: Набавка радиоактивних изотопа, радиофармацеутика, филмова за гама камеру, RIQAS контрола и THERMO-ECO BARCODE етикете за потребе Центра за лабораторијску медицину у оквиру Клиничког центра Војводине. Jaвна набавка је обликована у 4 партије. **OРН:** 33696400 – изотопски реагенси, 33696500 – лабораторијски реагенси, 33140000 – медицински потрошни материјал; **Критеријум за доделу уговора**: најнижа понуђена цена.

**Начин преузимања конкурсне документације:** на интернет страници Клиничког центра Војводине [www.kcv.rs](http://www.kcv.rs) и на Порталу Управе за јавне набавке [www.portal.ujn.gov.rs](http://www.portal.ujn.gov.rs).

**Начин подношења понуде и рок за подношење понуде:** Понуде се достављају у затвореној коверти са бројем и називом јавне набавке за коју се доставља понуда "Понуда за ЈН бр. **26-19-OС - Набавка радиоактивних изотопа, радиофармацеутика, филмова за гама камеру, RIQAS контрола и THERMO-ECO BARCODE етикете за потребе Центра за лабораторијску медицину у оквиру Клиничког центра Војводине, за партију број \_\_\_ - не отварати**". На полеђини коверте навести назив понуђача, тачну адресу и контакт.

**Понуде се достављају на адресу:** Клинички центар Војводине, Нови Сад, улица Хајдук Вељкова бр. 1, поштом или лично, искључиво преко писарнице КЦВ.

**Рок за подношење понуда** је **15.03.2019. године** до **08,00 часова.**

**Место, време и начин отварања понуда:** Јавно отварање понуда обавиће се у Управној згради Клиничког центра Војводине, дана **15.03.2019. године** у **10,00 часова.**

**Услови под којима представници понуђача могу учествовати у поступку отварања понуда:** Јавном отварању понуда могу да присуствују представници понуђача са овлашћењем.

**Рок за доношење одлуке:** Одлука о додели уговора биће донета у року од 25 дана од дана отварања понуда, осим у нарочито оправданим случајевима када рок може бити 40 дана од дана отварања понуда.

**Лице за контакт:** за административна и правна питања Марко Јанковић, дипл.правник, тел.: 021/487-2225, а за стручна питања Јасенка Патић.: тел: 021/487-3462.